CELEX: 32008D0282
Language: fi
Date: 2008-03-17 00:00:00
Title: 2008/282/EY: Komission päätös, tehty 17 päivänä maaliskuuta 2008 , kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun Euroopan parlamentin ja neuvoston asetuksen (EY) N:o 2006/2004 täytäntöönpanosta keskinäisen avunannon osalta tehdyn päätöksen 2007/76/EY muuttamisesta (tiedoksiannettu numerolla K(2008) 987) (ETA:n kannalta merkityksellinen teksti)

1.4.2008   
            
            
               FI
            
            
               Euroopan unionin virallinen lehti
            
            
               L 89/26
            
         
      KOMISSION PÄÄTÖS,
   tehty 17 päivänä maaliskuuta 2008,
   kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun Euroopan parlamentin ja neuvoston asetuksen (EY) N:o 2006/2004 täytäntöönpanosta keskinäisen avunannon osalta tehdyn päätöksen 2007/76/EY muuttamisesta
   (tiedoksiannettu numerolla K(2008) 987)
   (ETA:n kannalta merkityksellinen teksti)
   (2008/282/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kuluttajansuojalainsäädännön täytäntöönpanosta vastaavien kansallisten viranomaisten yhteistyöstä (”asetus kuluttajansuojaa koskevasta yhteistyöstä”) 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 2006/2004 (1) ja erityisesti sen 7 artiklan 3 kohdan, 8 artiklan 7 kohdan, 9 artiklan 4 kohdan ja 12 artiklan 6 kohdan,
   sekä katsoo seuraavaa:
   
               (1)
            
            
               Komissio teki 22 päivänä joulukuuta 2006 päätöksen 2007/76/EY (2) asetuksen (EY) N:o 2006/2004 täytäntöönpanosta. Kyseisessä päätöksessä vahvistetaan asetuksen (EY) N:o 2006/2004 täytäntöönpanoa koskevat säännöt toimivaltaisten viranomaisten keskinäisen avunannon ja sen edellytysten osalta.
            
         
               (2)
            
            
               Päätöstä 2007/76/EY olisi muutettava, jotta täsmennetään ne tiedot, jotka viranomaiset ovat velvollisia toimittamaan, sekä määräaika täytäntöönpanotoimenpiteisiin ryhtymistä koskevan pyynnön johdosta toteutettujen täytäntöönpanotoimenpiteiden ja niiden vaikutusten ilmoittamiselle.
            
         
               (3)
            
            
               Päätöstä 2007/76/EY olisi myös muutettava sen täsmentämiseksi, mitä tietoja on toimitettava täytäntöönpanotoimenpiteiden ilmoittamista tai keskinäistä avunantopyyntöä varten ilmoituksen antamisen johdosta.
            
         
               (4)
            
            
               On myös aiheellista säätää pääperiaatteista, jotka koskevat markkinoiden valvonnan ja täytäntöönpanotoimien koordinointia, jotta varmistetaan tehokas täytäntöönpano koko yhteisön alueella.
            
         
               (5)
            
            
               Tässä päätöksessä säädetyt toimenpiteet ovat asetuksen (EY) N:o 2006/2004 19 artiklan 1 kohdassa perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Lisätään päätöksen 2007/76/EY 7 artiklan jälkeen artikla seuraavasti:
   
      ”7 a artikla
      Markkinoiden valvonnan ja täytäntöönpanotoimenpiteiden koordinointi
      Markkinoiden valvontaa ja täytäntöönpanotoimenpiteiden koordinointia koskevista periaatteista säädetään liitteessä olevassa 6 luvussa.”
   
   2 artikla
   Muutetaan päätöksen 2007/76/EY liite tämän päätöksen liitteen mukaisesti.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä maaliskuuta 2008.
      
         
            Komission puolesta
         
         Meglena KUNEVA
         
         
            Komission jäsen
         
      
   
   
      (1)  EUVL L 364, 9.12.2004, s. 1. Asetus sellaisena kuin se on viimeksi muutettuna direktiivillä 2007/65/EY (EUVL L 332, 18.12.2007, s. 27).
   
      (2)  EUVL L 32, 6.2.2007, s. 192.
   
      LIITE
      Muutetaan päätöksen 2007/76/EY liite seuraavasti:
      
                  1)
               
               
                  Lisätään 1.1 kohdan c alakohtaan seuraavat alakohdat:
                  
                              ”viii)
                           
                           
                              tuotteen tai palvelun nimi,
                           
                        
                              ix)
                           
                           
                              COICOP-koodi [yksilöllisen kulutuksen käyttötarkoituksen mukainen koodi (Yhdistyneiden Kansakuntien tilastointimenetelmä, http://unstats.un.org/unsd/cr/registry/regcst.asp?Cl = 5)],
                           
                        
                              x)
                           
                           
                              käytetty mainonta- ja myyntiväline.”
                           
                        
            
                  2)
               
               
                  Lisätään 1.3.4 kohdan jälkeen kohta seuraavasti:
                  1.3.5   Kun täytäntöönpanotoimenpiteeseen ryhdytään, pyynnön vastaanottavan viranomaisen on asetuksen (EY) N:o 2006/2004 8 artiklan 6 kohdan mukaisesti ilmoitettava toteutettavista toimenpiteistä ja niiden vaikutuksista yhteisön sisäiseen rikkomukseen komissiolle ja kaikille muille toimivaltaisille viranomaisille, jotka jäsenvaltiot ovat nimenneet sen lainsäädännön täytäntöönpanosta vastaaviksi viranomaisiksi, jota kyseinen rikkomus koskee.
                  Sen on toimitettava toteutettavia täytäntöönpanotoimenpiteitä ja niiden vaikutuksia yhteisön sisäiseen rikkomukseen koskevien tietojen kanssa seuraavat tiedot:
                  
                              a)
                           
                           
                              tiedot pyynnön vastaanottavasta ja pyynnön esittävästä toimivaltaisesta viranomaisesta;
                           
                        
                              b)
                           
                           
                              elinkeinonharjoittajan nimi;
                           
                        
                              c)
                           
                           
                              tuotteen tai palvelun nimi;
                           
                        
                              d)
                           
                           
                              luokituskoodi;
                           
                        
                              e)
                           
                           
                              käytetty mainonta- tai myyntiväline;
                           
                        
                              f)
                           
                           
                              oikeusperusta;
                           
                        
                              g)
                           
                           
                              yhteisön sisäisen rikkomuksen tyyppi;
                           
                        
                              h)
                           
                           
                              arvio todennäköisesti loukatuiksi tulevien kuluttajien lukumäärästä ja taloudellisesta vahingosta.”
                           
                        
            
                  3)
               
               
                  Korvataan 2.1.5 kohdan ensimmäinen virke seuraavasti:
                  2.1.5   Pyynnön esittävän viranomaisen on pyydettävä komissiota poistamaan tiedot tietokannasta niin pian kuin teknisesti mahdollista ja joka tapauksessa seitsemän päivän kuluessa tapauksen päätökseen saattamisesta, jos asetuksen (EY) N:o 2006/2004 6 artiklassa tarkoitetusta pyynnöstä seuraa, että”
               
            
                  4)
               
               
                  Lisätään 2.1.5 kohdan jälkeen kohta seuraavasti:
                  2.1.6   Pyynnön vastaanottavan viranomaisen on asetuksen (EY) N:o 2006/2004 8 artiklan 6 kohdan mukaisesti ilmoitettava komissiolle ja muille asianomaisille toimivaltaisille viranomaisille toteutettavista täytäntöönpanotoimenpiteistä niin pian kuin teknisesti mahdollista ja joka tapauksessa seitsemän päivän kuluessa toimenpiteiden toteuttamisesta.”
               
            
                  5)
               
               
                  Korvataan 3 luvun otsikko ilmauksella ”ILMOITUKSET”.
               
            
                  6)
               
               
                  Lisätään 3 lukuun numero ”3.1” tekstin alkuun.
               
            
                  7)
               
               
                  Lisätään 3 lukuun seuraavat kohdat tekstin loppuun:
                  3.2   Kun toimivaltainen viranomainen ryhtyy ilmoitukseen liittyviin täytäntöönpanotoimenpiteisiin, sen on asetuksen (EY) N:o 2006/2004 7 artiklan 2 kohdan mukaisesti ilmoitettava näistä toimenpiteistä komissiolle ja kaikille muille toimivaltaisille viranomaisille, jotka jäsenvaltiot ovat nimenneet sen lainsäädännön täytäntöönpanosta vastaaviksi viranomaisiksi, jota kyseinen rikkomus koskee.
                  Sen on toimitettava toteutettavia täytäntöönpanotoimenpiteitä koskevien tietojen kanssa seuraavat tiedot:
                  
                              a)
                           
                           
                              tiedot toimivaltaisesta viranomaisesta, joka on toteuttanut toimenpiteet;
                           
                        
                              b)
                           
                           
                              elinkeinonharjoittajan nimi;
                           
                        
                              c)
                           
                           
                              tuotteen tai palvelun nimi;
                           
                        
                              d)
                           
                           
                              luokituskoodi;
                           
                        
                              e)
                           
                           
                              käytetty mainonta- tai myyntiväline;
                           
                        
                              f)
                           
                           
                              oikeusperusta;
                           
                        
                              g)
                           
                           
                              yhteisön sisäisen rikkomuksen tyyppi;
                           
                        
                              h)
                           
                           
                              arvio todennäköisesti loukatuiksi tulevien kuluttajien lukumäärästä ja taloudellisesta vahingosta.
                           
                        3.3   Kun toimivaltainen viranomainen vastaanottaa ilmoitukseen liittyvän keskinäisen avunantopyynnön, sen on ilmoitettava pyyntö ja pyynnön tyyppi komissiolle ja kaikille muille toimivaltaisille viranomaisille, jotka jäsenvaltiot ovat nimenneet sen lainsäädännön täytäntöönpanosta vastaaviksi viranomaisiksi, jota kyseinen rikkomus koskee.
                  Sen on toimitettava yhdessä vastaanotetun pyynnön kanssa seuraavat tiedot:
                  
                              a)
                           
                           
                              tiedot keskinäistä avunantoa pyytäneestä toimivaltaisesta viranomaisesta;
                           
                        
                              b)
                           
                           
                              elinkeinonharjoittajan nimi, jos se on saatavilla;
                           
                        
                              c)
                           
                           
                              tuotteen tai palvelun nimi;
                           
                        
                              d)
                           
                           
                              luokituskoodi;
                           
                        
                              e)
                           
                           
                              käytetty mainonta- tai myyntiväline;
                           
                        
                              f)
                           
                           
                              oikeusperusta;
                           
                        
                              g)
                           
                           
                              yhteisön sisäisen rikkomuksen tyyppi;
                           
                        
                              h)
                           
                           
                              arvio todennäköisesti loukatuiksi tulevien kuluttajien lukumäärästä ja taloudellisesta vahingosta.”
                           
                        
            
                  8)
               
               
                  Lisätään 5 luvun jälkeen luku seuraavasti:
                  ”6.   6 LUKU – Markkinoiden valvonnan ja täytäntöönpanotoimenpiteiden koordinointi
                  6.1   Asetuksen (EY) N:o 2006/2004 9 artiklan 2 kohdan mukaisen velvoitteen täyttämiseksi kaikki asianomaiset toimivaltaiset viranomaiset voivat päättää, että yksi niistä koordinoi täytäntöönpanotoimea. Toimivaltaisten viranomaisten on kunkin tapauksen erityispiirteet huomioon ottaen yleensä nimettävä koordinoivaksi viranomaiseksi se viranomainen, jonka alueella elinkeinonharjoittajalla on kotipaikka tai pääasiallinen toimipaikka tai johon suurin määrä niistä kuluttajista, joita tapaus koskee, on sijoittautunut.
                  6.2   Komissio edistää koordinointia pyydettäessä.”